ગોધરાની રાજકીય પરિષદ પૂરી થઈ તે રાત્રે પરિષદના મંડપમાં જ ‘હોમરૂલ’ પ્રચારની એક જાહેરસભા થઈ. ટિળક મહારાજનું ભાષણ એમની રીત પ્રમાણે ટૂંકા ટૂંકા, સહેલાં સહેલાં વાક્યોનું બનેલું હતું. તેનું ગુજરાતી કરવા માટે એમના જ મિત્ર ખાપર્ડેસાહેબ ઊભા થયા. બીજે દિવસે મામાસાહેબે ખાપર્ડેસાહેબને પૂછ્યું : ‘આવું ગુજરાતી તમે ક્યાંથી શીખ્યા ?’ જવાબમાં ખાપર્ડસાહેબે કહ્યું : ‘તું જાણતો નથી, મુંબઈની એલ્ફિસ્ટન કોલેજમાં હું અને તમારા નર્મદાશંકર કવિ સાથે ભણતા હતા, ત્યાં અમે નાટકો ભજવતા.’ ટૂંકમાં ખાપર્ડેસાહેબ વીર નર્મદના સહાધ્યાયી હતા. આવી rare માહિતી મામાસાહેબ ફડકેના પુસ્તકમાંથી જાણવા મળી.